Na temelju članka 58. i članka 118. Zakona o odgoju i obrazovanju u osnovnoj i srednjoj školi (NN. br.87/08., 86/09., 92/10., 105/10., 90/11., 5/12.,16/12., 86/12., 94/13., 152/14., 7/17., 68/18., 98/19. 64/20., 151/22., 155/23. i 156/23) te članka 26. Statuta Osnovne škole Čakovci, Čakovci, Školski odbor nakon provedene rasprave na Učiteljskom vijeću, Vijeću roditelja i Vijeću učenika, a na prijedlog ravnatelja na sjednici održanoj 3. listopada 2024. godine, donosi:

**IZMJENE I DOPUNE O KUĆNOM REDU ŠKOLE**

Članak 1

Ovim izmjenama i dopunama Kućnog reda Osnovne škole Čakovci od dana 30. prosinca 2021. godine KLASA:003-05/21-01/03; URBROJ:2188-88-01-21-1 . mijenja se članak 14.

Članak 14. mijenja se i sada glasi:

**„Tijekom boravka u Školi učenicima nije dopušteno korištenje mobilnih telefona i drugih tehničkih uređaja. Zbog neometanog odvijanja nastave, mobilni telefoni i drugi tehnički uređaji moraju biti isključeni i spremljeni u učenički ormarić (u učeničku torbu do opremanja škole učeničkim ormarićima). Iznimno, i u hitnim slučajevima, uz odobrenje učitelja, stručnog suradnika ili ravnatelja Škole, učenik može koristiti mobilni telefon ili drugi tehnički uređaj.**

**U slučaju korištenja mobitela učitelj, stručni suradnik ili ravnatelj imaju pravo privremeno zadržati mobilni telefon do dolaska roditelja/skrbnika učenika. Razrednik je o poduzetoj radnji u najkraćem mogućem roku obvezan obavijestiti roditelja/skrbnika te ga pozvati da isti preuzme. Mobilni telefon ili tehnički uređaj se pohranjuje u tajništvu Škole.“**

Članak 2

Ostale odredbe Kućnog reda Osnovne škole Čakovci od dana 30. prosinca 2021. godine KLASA:003-05/21-01/03; URBROJ:2188-88-01-21-1 . ostaju na snazi i primjenjuju se u cijelosti.

Članak 3

Ove Izmjene i dopune Kućnog reda škole stupaju na snagu istekom osmog (8) dana od dana objave na oglasnoj ploči Škole.

Klasa: 011-02/24-01/02

Urbroj: 2196-75-01-24-01

Čakovci, 3. listopada 2024. godine

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_

Brigitta Vodopić

Ove izmjene i dopune Kućnog reda škole objavljene su na oglasnoj ploči Škole dana 04.10.2024. godine te su stupile na snagu dana 12.10.2024. godine.

Ravnatelj:

\_\_\_\_\_\_\_\_\_\_\_\_\_\_\_\_\_\_\_

(Marina Balić dipl.učiteljica)